
1. OPĆI PODACI

1.1. Opći podaci o naručitelju:
OPĆINA ŽAKANJE, Žakanje 58, 47 276 Žakanje
Broj telefona: +385 47 757 836
Broj telefaksa: +385 47 636 264
OIB: 22280655264
e-pošta: opcina.zakanje1@ka.t-com.hr 

1.2. Popis gospodarskih subjekata s kojima je naručitelj u sukobu interesa:
Popis gospodarskih subjekata s kojima je naručitelj u sukobu interesa:
Općina Žakanje kao javni naručitelj ne smije sklapati ugovore o javnoj nabavi u smislu odredbe članka 80. stavka 2. točke 1. Zakona o javnoj nabavi („Narodne novine” broj: 120/16)  s gospodarskim subjektom GEOEFEKT d.o.o., Police Pirišće 26, Ozalj.

1.3. Osoba zadužena za komunikaciju s ponuditeljima i kontakt: 
Za pitanja vezana uz ovaj postupak nabave zadužena je služba:
Jedinstveni upravni odjel Općine Žakanje
Anita Srbelj-Dehlić, pročelnica
tel: +385 (0) 47 757 836
e-pošta: procelnik@opcina-zakanje.hr 

Sva pitanja u svezi predmetnog poziva mogu se postaviti najkasnije do 25. travnja 2024.  godine isključivo pisanim putem na e-mail kontakt osobe: procelnik@opcina-zakanje.hr .

Pitanja i odgovori bit će objavljeni na službenim mrežnim stranicama Naručitelja www.opcina-zakanje.hr  u okviru objave ovog Poziva.

Ovaj Poziv za dostavu ponude zajedno s obrascima i prilozima objavljen je na službenoj mrežnoj stranici Općine Žakanje http://www.opcina-zakanje.hr/1/170/Postupci-jednostavne-nabave 

1.4. Evidencijski broj nabave:  E-JN-01/24

1.5. Vrsta postupka nabave: Naručitelj provodi postupak jednostavna nabava robe u kojoj svaki zainteresirani subjekt može dostaviti ponudu u roku za dostavu ponuda.

1.6. Procijenjena vrijednost nabave: 13.000,00 eura (bez PDV-a).

1.7. Vrsta ugovora o nabavi:  Provedbom ovog postupka sklopit će se Ugovor o jednostavnoj nabavi- Opskrba električnom energijom.



2. PODACI O PREDMETU NABAVE

2.1. Opis predmeta nabave:  opskrba električnom energijom Općine Žakanje za javnu rasvjetu i objekte u vlasništvu Općine Žakanje, kao povlaštenog kupca, na mjernim mjestima navedenih u Popisu mjernih mjesta, za razdoblje od 12 mjeseci.

Oznaka i naziv iz Jedinstvenog rječnika javne nabave: 09310000-5 Električna energija

2.2. Očekivani početak isporuke  i rok trajanja ugovora: 
Očekivani početak isporuke električne energije: 01. lipanja 2024. godine
Ugovor o opskrbi električnom energijom sklopit će se na razdoblje od 12 mjeseci. 

2.3. Količina predmeta nabave i tehničke specifikacije: Količina predmeta nabave određena je u troškovniku koji je sastavni dio ovoga Poziva za dostavu ponuda. Količina predmeta nabave je okvirna na godišnjoj razini, a računi će se ispostavljati temeljem stvarne potrošnje električne energije.

2.4. Troškovnik: Troškovnik čini sastavni dio Poziva na dostavu ponuda. Ponuditelj je dužan ispuniti sve stavke iz Troškovnika na način kako je utvrđeno u Troškovniku. 
Troškovnik mora biti potpisan i ovjeren pečatom od strane ponuditelja.

2.5. Mjesto isporuke: Mjesto isporuke električne energije su mjerna mjesta Naručitelja sukladno šiframa, nazivima i adresama navedenim u Popisu obračunskih mjernih mjesta koji se nalazi u privitku ovoga Poziva za dostavu ponuda.

Mjesta isporuke podložna su promjenama tijekom važenja ugovora. Uključivanje novih mjernih mjesta, isključivanje mjernih mjesta, promjena kategorije potrošnje, odnosno tarifnoga modela, vršiti će se sukladno Općim uvjetima za korištenje mreže i opskrbu električnom energijom („Narodne novine“ broj 100/22). O nastaloj promjeni Naručitelj će obavijestiti odabranoga ponuditelja do 20. u mjesecu u kojem je nastala promjena.


3. OSNOVE ZA ISKLJUČENJE 

3.1. Osnove povezane s kaznenim presudama
Naručitelj će isključiti gospodarskog subjekta iz postupka javne nabave ako utvrdi da:
1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
a) sudjelovanje u zločinačkoj organizaciji, na temelju
– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju
– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
c) prijevaru, na temelju
– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
d) terorizam ili kaznena djela povezana s terorističkim aktivnostima, na temelju
– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
e) pranje novca ili financiranje terorizma, na temelju
– članka 98. (financiranje terorizma) i članka 265. (pranje novca) Kaznenog zakona
– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
f) dječji rad ili druge oblike trgovanja ljudima, na temelju
– članka 106. (trgovanje ljudima) Kaznenog zakona
– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
ili
2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj je obvezan isključiti gospodarskog subjekta u bilo kojem trenutku tijekom postupka nabave ako utvrdi da postoje osnove za isključenje iz članka 251. stavka 1. ZJN2016.
Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN2016 iz postupka nabave je pet godina od dana pravomoćnosti presude, osim ako pravomoćnom presudom nije određeno drukčije.

3.1.1. Način dokazivanja
[bookmark: _Hlk164171213]Za potrebe utvrđivanja okolnosti iz ove točke gospodarski subjekt u ponudi dostavlja ispunjeni obrazac Prilog I. Ponudbeni list

Naručitelj može od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje gospodarskog subjekta iz ove točke:
· izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. ZJN 2016
Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz članka 251. stavka 1. ZJN 2016, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
Navedeni dokumenti se dostavljaju za gospodarski subjekt/te i svaku osobu koja je član, upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta.
Napomena: Sukladno članku 20. stavku 12. Pravilnika, Izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

3.2. Osnove povezane s plaćanjem poreza i obveza za mirovinsko i zdravstveno osiguranje
Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako gospodarski subjekt ima poslovni nastan u Republici Hrvatskoj,
ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.



3.2.1. Način dokazivanja
Za potrebe utvrđivanja okolnosti iz ove točke gospodarski subjekt u ponudi dostavlja ispunjeni obrazac Prilog I. Ponudbeni list
Naručitelj može od ponuditelja koji je dostavio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente kojim dokazuje da ne postoje osnove za isključenje gospodarskog subjekta iz ove točke :
· potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. ZJN 2016
Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz članka 252. stavka 1. ZJN 2016, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.


4. KRITERIJI ZA ODOBIR GOSPODARSKOG SUBJEKTA (UVJETI SPOSOBNOSTI)

4.1. Sposobnost za obavljanje profesionalne djelatnosti
Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

4.1.1. Način dokazivanja
Za potrebe utvrđivanja okolnosti iz ove točke gospodarski subjekt u ponudi dostavlja ispunjeni obrazac Prilog I. Ponudbeni list
Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojim dokazuje sposobnost za obavljanje profesionalne djelatnosti:
-Izvadak iz sudskog, obrtnog ili drugog odgovarajućeg registra koji se vodi u državi članici njegova poslovnog nastana.


5.  OBLIK, SADRŽAJ, NAČIN IZRADE I DOSTAVE PONUDE 

5.1. Sadržaj i način izrade ponude:
Ponuditelji se pri izradi ponude moraju pridržavati zahtjeva i uvjeta iz ovog Poziva za dostavu te se ne smije ni na koji način mijenjati i nadopunjavati tekst Poziva.

Ponuda treba sadržavati redom sljedeće dijelove:
· Prilog I. Ponudbeni list
· Prilog II. Troškovnik

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Sva ostala dokumentacija koja se prilaže uz ponudu mora biti na hrvatskom jeziku. Iznimno, dio popratne dokumentacije može biti i na nekom drugom jeziku, ali se u tom slučaju obvezno prilaže i prijevod ovlaštenog sudskog tumača za jezik s kojeg je prijevod izvršen.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.




5.2. Način dostave ponude:
Ponuditelji dostavljaju svoje ponude u roku za dostavu ponude:
· elektroničkom poštom na adresu: procelnik@opcina-zakanje.hr
U predmetu e – poruke obavezno navesti „Ponuda-Opskrba električnom energijom“
ili
· preporučenom poštanskom pošiljkom u zatvorenoj omotnici** na adresu naručitelja OPĆINA ŽAKANJE, Žakanje 58,47276 Žakanje, ili osobno u Pisarnicu Općine Žakanje
**Na omotnici je potrebno naznačiti naziv i adresu ponuditelja kao i naziv predmeta nabave na koji se ponuda odnosi, s naznakom 'ne otvaraj'

Ponuditelj može dostaviti samo jednu ponudu. Ponuditelju koji preda ili sudjeluje u više ponuda, kao samostalni ponuditelj ili član zajednice ponuditelja, bit će odbijene sve njegove ponude. 

Izmjena ili dopuna ponude dostavlja se na isti način kao i ponuda. 

Krajnji rok za dostavu ponude je 29. travnja 2024. godine, do 10:00 sati bez obzira na način dostave.


6.  NAČIN IZRAČUNA CIJENE 
Cijena ponude se piše brojkama i izražava se u eurima. Jedinične cijene stavke i ukupna cijena stavke u troškovniku izražava se u eurima, bez poreza na dodanu vrijednost. Gospodarski subjekt je dužan ponuditi tj. upisati jedinične cijene i ukupne cijene za sve stavke u troškovniku te zbroj svih stavki troškovnika. Jedinične cijene treba nuditi zaokruženo na šest decimalnih mjesta, a ostale cijene na dva decimalna mjesta. Prilikom popunjavanja troškovnika gospodarski subjekt izračunava ukupnu cijenu stavke kao umnožak količine stavke i jedinične cijene stavke. Ukupna cijena ponude bez poreza na dodanu vrijednost čini zbroj svih stavki troškovnika. Gospodarski subjekt je obvezan upisati 0,000000 odnosno iznos 0,00 € ako određenu stavku Troškovnika neće naplaćivati, odnosno ako ju nudi besplatno ili je ista već uračunata u cijenu neke druge usluge, troška ili naknade iz Troškovnika. U cijenu ponude bez poreza na dodanu vrijednost moraju biti uračunati svi troškovi i popusti vezano za predmet nabave.

Jedinične cijene energije ne sadrže naknadu za obnovljive izvore energije i visokoučinkovitu kogeneraciju niti trošarinu te će se iste obračunavati i iskazivati kao zasebna stavka računa, sukladno pozitivnim zakonskim propisima (Odluci o naknadi za obnovljive izvore energije i visokoučinkovitu kogeneraciju te Zakonom o trošarinama).

Cijena ponude, odnosno ponuđene jedinične cijene energije iz troškovnika nepromjenljive su za vrijeme trajanja ugovora, te obuhvaćaju sve troškove, popuste i izdatke ponuditelja vezano za predmet nabave (npr. opskrbna naknada, troškovi koje ponuditelj ima zbog obveznog otkupa električne energije proizvedene iz proizvodnih postrojenja koja koriste obnovljive izvore energije i kogeneracijska postrojenja, naknade na ime obračuna i ispostave računa za korištenje mreže i sl.). U slučaju promjene propisa koji reguliraju iznos naknade za obnovljive izvore energije i visokoučinkovitu kogeneraciju ili trošarina za neposlovnu uporabu, na način da dođe do promjene iznosa navedene naknade odnosno trošarine, odabrani ponuditelj dužan je naplaćivati iznos naknade koji je sukladan iznosu koji je na snazi u vrijeme izdavanja računa za isporučenu električnu energiju.

Jedinična cijena definirana je kao nepromjenjiva tijekom trajanja ugovora o javnoj nabavi.
 
7. VALUTA PONUDE:  Ponuditelj iskazuje cijenu ponude u eurima.

8. ROK, NAČIN I UVJETI PLAĆANJA: Plaćanje će se vršiti u roku 30 dana po zaprimanju računa za potrošnju električne energije.

Obvezna je dostava elektroničkog računa (e-račun), koji mora biti izdan sukladno europskoj normi EN 16931-1:2017 i njezinim ispravcima, izmjenama i dopunama, sukladno Direktivi 2014/55/EU i dostavljen putem elektroničke pošte te sukladno Zakonu o elektroničkom izdavanju računa u javnoj nabavi (NN 94/18).

9. ROK VALJANOSTI PONUDE: Najmanje 60 dana od dana otvaranja ponuda. 

10. KRITERIJ ODABIRA PONUDE: Kriterij za odabir ponude je najniža cijena ponude.

11.  DATUM I VRIJEME DOSTAVE PONUDA: Rok za dostavu ponuda je 29. travnja 2024. godine u 10:00 sati, bez obzira na način dostave.  

12.  BITNI UVJETI UGOVORA: Ugovor o nabavi naručitelj će sklopiti u skladu s uvjetima određenim ovim Pozivom za dostavu ponuda i ponudom ponuditelja. 

13.  ROK DONOŠENJA ODLUKE O ODABIRU ILI PONIŠTENJU: U roku od 30 dana od isteka roka za dostavu ponuda. 

14. OSTALE ODREDBE

14.1.  Važeće Rješenje o dozvoli za obavljanje energetske djelatnosti opskrbe električnom energijom

Gospodarski subjekt za obavljanje energetske djelatnosti opskrbe električnom energijom u Republici Hrvatskoj mora posjedovati važeću dozvolu Hrvatske energetske regulatorne agencije (HERA) sukladno članku 16. stavak 1. i 2. Zakona o energiji („Narodne novine“ broj 120/12, 14/14, 95/15, 102/15, 68/18) cijelo vrijeme izvršavanja ugovora.

Ispunjavanje ovog uvjeta, tijekom izvršavanja ugovora naručitelj će provjeravati uvidom u Registar dozvola za obavljanje energetske djelatnosti Hrvatske energetske regulatorne agencije. Ukoliko odabrani ponuditelj/podugovaratelj nije upisan u registru ili mu je važeća dozvola istekla, odabrani ponuditelj dužan je na pisani zahtjev naručitelja, u roku koji odredi naručitelj, a koji ne može biti kraći od 5 dana, dostaviti dokaz za obavljanje energetske djelatnosti opskrbe električnom energijom u Republici Hrvatskoj, odnosno presliku važeće dozvole za obavljanje energetske djelatnosti opskrbe električnom energijom u Republici Hrvatskoj. Ukoliko navedeni uvjeti nisu ispunjeni tijekom isporuke robe koja je predmet nabave ili dokazi nisu dostavljeni u određenom roku, naručitelj će raskinuti ugovor.

Navedenim dokazom Ponuditelj dokazuje da je ovlašten za isporuku električne energije, te da mu je omogućeno opskrbljivanje potrošača električnom energijom. 




PRILOZI: 
· Prilog I. Ponudbeni list
· Prilog II. Troškovnik

